मेरी बचपन से ही संगीत में विशेष रुचि रही है। मैं अपने दादा जी से पारंपरिक महासुई गीतों को सुनकर ही बड़ा हुआ हूँ। लिहाज़ा जब मैंने पहली बार चिराग के गाने सुने और उनके बारे में जाना तो उनकी प्रतिभा का मुरीद हो गया। मैं यह जानना चाहता था कि अपनी संस्कृति से दूर शहर के कॉन्वेंट स्कूलों से पढ़ने और पश्चिमी सभ्यता में रहने सहने वाला मेरी उम्र का युवा आखिर इस तरह के भुले बिसरे पारंपरिक गीत कैसे गा सकता है, वह भी ठेठ पहाड़ी अंदाज में? उसी लहज़े में जैसे मेरे दादा जी मुझे सुनाया करते थे।